Ponte dei Sospiri El Ponte dei Sospiri, el ze un ponte che'l se cata a Venesia visin a Piasa San Marco ma in realtà za inte'l sestier de Castèło afasandose su Riva dei Sciavoni. Ancora ancùo una de łe mazor atrasion turisteghe de ła sità de Venesia. El tèrmene sospiri el podarìa refarirse a i sospiri che i turisti i fa cuando in góndoła i ghe pasa soto, in realtà el se refarise a i prezonieri. 'Sto ponte el pasa par el Rio de Pałaso cołegando co'l canal el Pałaso Dogal co łe prezoni Pionbi. El Ponte dei Sospiri el ze costruìo in piera d'Istria, in stiłe baroco, e el ze stà reałizà su'l scominsio de'l XVI sècoło su prozeto de l'architeto Antonio Contin fio de Bernardo Contin par órdene de'l doze Marino Grimani, el cui stèma el ze scolpìo. 'Sto caratarìstego ponte de Venesia, situà a poca distansa da Piasa San Marco, el strabalsa el Rio de Pałaso cołegando co un dopio pasagio el Pałaso Dogal a łe Prezon Nove, el primo edifisio a'l mondo par èsar postataménte na prezon. El serviva da pasagio par i recluzi da łe dite Prezon a i ufisi de i Incuizidori de Stado par èsar zudegài. Conosùo in tuto el mondo, el ze tirà zó da i foresti de onji parte, da i sołi do posti da i cuałi el ze oservabiłe, o sia da'l Ponte de ła Canonica e da'l Ponte de ła Pagia. Ghe ze stà atribuìo 'sto nome parchè ła łezenda ła vol che, a i tenpi de ła Serenisima, i prezonieri, traversàndoło, i sospirase davanti a ła prospetiva de védar par l'ùltema volta el mondo fora da cueła prezon. Ła łezenda parò no ła ga miga fondaménto, anca parchè da l'interno de'l ponte ła vizuałe verso l'esterno scuazi no ła ghe ze. El tèrmene sospiri el sta a indegar soło l'ùltemo sospiro che i condanài i emetéva parché na volta condanài inte ła Repùblega de i Dozi no se podeva tornar indrìo. Ghe xe alcune struture ciamàe Ponte dei Sospiri sia a Cambridge che ad Oxford, in Inghiltera che mostra cussì dapartuto ła notorietà de sta strutura. Curioxamente, ła segonda reciama in modo più significativo el Ponte de Rialto, e tute do ste struture apartien a ciamài St.John's. Inaxonta, inte el Distretto di Barranco in Lima , ghe xe un , ponto enblematego de sto tegnér e un dei łoghi più romanteghi de ła sità. Anca a New York existe na copia, o, par megio dir, na , che serve da cołegamento intra do edifici del conpleso de ła Metropolitan Life Insurance Company Tower gratacieło dichiaratamente ispirà al Canpaniel de San Marco.